[{"text_idx": "#000000", "text": "Cyn-athro yn ddieuog: 'Anghyfiawnder Pallial'"}, {"text_idx": "#000001", "text": "Mae athro wedi ymddeol, oedd yn ddieuog o droseddau hanesyddol o gam-drin plant yn rhywiol, wedi dweud fod y ddwy flynedd ddiwethaf wedi bod yn hunllef iddo ef, ei gyn-wraig, a'i deulu."}, {"text_idx": "#000003", "text": "Dywedodd ei fod ef ac eraill, ar o\u0302l gwneud \"gwaith da gyda phlant\" dros y blynyddoedd, wedi cael eu hunain mewn sefyllfa ofnadwy flynyddoedd yn ddiweddarach."}, {"text_idx": "#000004", "text": "\"Mae 'na lawer o bobl ddiniwed wedi cael eu herlid,\" meddai."}, {"text_idx": "#000005", "text": "Dywedodd cyn athro Ysgol Maes Garmon ei fod yn pryderu am y ffordd mae swyddogion wedi ymddwyn - \"troi i fyny yng nghartrefi pobl yn gynnar yn y bore yn barod i dorri eu drysau i lawr.\""}, {"text_idx": "#000006", "text": "\"Mae hyn wedi bod yn uffern ar y ddaear i mi - mae'n anghyfiawnder mawr dod a\u0302 fi i'r llys."}, {"text_idx": "#000007", "text": "\"Ac mae hyn wedi dinistrio fy mywyd yn llwyr,\" meddai a dweud ei fod mewn uned seiciatrig ar un adeg oherwydd y sefyllfa."}, {"text_idx": "#000009", "text": "\"Dylai fod mwy o sensitifrwydd pan mae honiadau o'r fath yn cael eu gwneud.\""}, {"text_idx": "#000011", "text": "Dywedodd ei fod wedi cael ei drin fel pe bai'n euog o'r cychwyn cyntaf."}, {"text_idx": "#000012", "text": "Roedd ei dad yn ficer, meddai. \"Roedd yn ganon, fy mrawd yn blismon wedi ymddeol ac roeddwn i yn athro."}, {"text_idx": "#000015", "text": "Roedd y gymuned hefyd yn ei gefnogi er ei fod yn flin pan ofynnwyd iddo beidio a\u0302 mynychu un o'i dafarndai lleol ar o\u0302l cael ei gyhuddo."}, {"text_idx": "#000016", "text": "\"Rwyf wedi byw yn ardal Wrecsam am 13 blynedd bellach ac mae'r rhan fwyaf o bobl yn fy nghefnogi,\" meddai. \"Roedden nhw'n credu fy mod yn ddieuog.\""}, {"text_idx": "#000018", "text": "Roedd wedi gwadu cyhuddiad o annog bachgen i ymosod yn anweddus ar fachgen arall, sydd bellach wedi marw, a hynny yn Neuadd Gwastad, cartref John Allen, perchennog Cymuned Bryn Alyn, yn 1984."}, {"text_idx": "#000019", "text": "Roedd yn wynebu cyhuddiad arall o ymosod yn gorfforol ar breswylydd arall, Stephen Fong, sydd bellach yn 51 oed, rhwng 1978 a 1980."}, {"text_idx": "#000020", "text": "Fe gymerodd hi awr i'r rheithgor benderfynu."}, {"text_idx": "#000023", "text": "Dywedodd y Barnwr Niclas Parry: \"Rydych chi'n ddieuog ... yn cael eich rhyddhau i fynd ymlaen a\u0302'ch bywyd.\""}, {"text_idx": "#000024", "text": "Prif StraeonDw\u0302r Cymru i fuddsoddi \u00a33.5bn dros bum mlyneddCyhoeddwyd22 munud yn o\u0302l'Diolch am y prawf rheolaidd a achubodd fy ngolwg'Cyhoeddwyd1 awr yn o\u0302lPryder dros ddyfodol pysgota cwrwgl yn y gorllewinCyhoeddwyd1 awr yn o\u0302l"}, {"text_idx": "#000025", "text": "Dw\u0302r Cymru i fuddsoddi \u00a33.5bn dros bum mlynedd"}]